สงครามการค้า”สหรัฐ”-“อินเดีย”ระอุ! สื่อนอกตีข่าว”ทรัมป์”เล็งจำกัดวีซ่าทำงานเหลือ 10%
สงครามการค้า"สหรัฐ"-"อินเดีย"เดือด! สื่อนอกตีข่าว"ทรัมป์"เล็งจำกัดวีซ่าทำงานคนอินเดียในสหรัฐเหลือ 10%
สงครามการค้า"สหรัฐ"-"อินเดีย"เดือด! สื่อนอกตีข่าว"ทรัมป์"เล็งจำกัดวีซ่าทำงานคนอินเดียในสหรัฐเหลือ 10%
20 มิ.ย. 2562

ผู้สื่อข่าวรายงานว่า สื่อต่างประเทศ ระบุว่า เจ้าหน้าที่อินเดีย 2 รายเปิดเผยว่า ทางสหรัฐได้พิจารณาที่จะจำกัดโควต้าการออกวีซ่า H-1B ซึ่งเป็นวีซ่าสำหรับการทำงานในสหรัฐให้กับชาวอินเดียไว้ที่ระดับ 10% หรือ 15% ต่อปี เพื่อตอบโต้ต่อการที่อินเดียบังคับให้บริษัทต่างชาติเก็บข้อมูลต่างๆ ไว้เฉพาะในประเทศอินเดียเท่านั้น
ในปัจจุบัน ยังไม่มีการจำกัดโควต้าวีซ่า H-1B สำหรับแรงงานต่างชาติจำนวน 85,000 คนต่อปีสำหรับประเทศใดโดยเฉพาะ และประมาณ 70% ของวีซ่าดังกล่าวเป็นของชาวอินเดีย
ทั้งนี้ การพิจารณาจำกัดโควต้าการทำงานดังกล่าวของสหรัฐเกิดขึ้นท่ามกลางความตึงเครียดทางการค้าระหว่างสหรัฐและอินเดียในช่วงไม่กี่สัปดาห์ที่ผ่านมา โดยอินเดียได้เก็บภาษีนำเข้าสินค้าสหรัฐเพิ่มขึ้น เพื่อตอบโต้ต่อการที่สหรัฐยกเลิกสิทธิพิเศษทางภาษีศุลกากร (GSP) ของอินเดีย
 